লস এঞ্জেলসে ভয়াবহ আগুন ! বন্ধ হলিউডের কাজ

ওয়েব ডেস্ক: বিধ্বংসী আগুনের লেলিহান শিখায় ক্ষতিগ্রস্ত লস এঞ্জেলস । ইতিমধ্যেই ঘটনায় মৃত্যু হয়েছে পাঁচ জনের। শুরু হয়েছে আগুন নেভানোর কাজ। কিন্তু আগুন নেভানোর কাজে জল সংকটও দেখা দিয়েছে। সেখানকার স্থানীয় সংবাদ মাধ্যম সূত্রে খবর, আগুন নেভাতে দমকল বাহিনীর পক্ষ থেকে এত জল ব্যবহার করা হয়েছে যে, সেখানকার বড় নর্দমাগুলি এখন জল শূন্য।

লস এঞ্জেলসের কোন এলাকায় আগুন বেশি ছড়িয়েছে?

আরও পড়ুন: তিরুপতি মন্দিরে হুড়োহুড়ি, পায়ে চাপা পড়ে মৃত ৬

সেখানকার মহাসাগর উপকূলবর্তী পাহাড়ি এলাকা যেমন প্যালিসেডস, ইটন এবং হার্স্ট এলাকায় এই দাবানলের প্রভাব সবচেয়ে বেশি। তার উপর চলছে দমকা হাওয়া। আর সেই হাওয়ায় পরিস্থিতি আরও জটিল হচ্ছে বলে জানা যাচ্ছে। হওয়ার জেরে আগুন দ্রুত ছড়িয়ে পড়ছে। আর এই দাবানলের জেরে থমকে রয়েছে হলিউডের কাজও। আগুনের লেলিহান শিখায় ১০০০ এর বেশি বাড়ি ভস্মীভূত হয়ে গিয়েছে।

এক সংবাদ সংস্থা সূত্রে খবর, দাবানলের পরিস্থিতি পর্যালোচনা করতে আমেরিকার প্রেসিডেন্ট হিসেবে শেষ বিদেশ সফর ইতিমধ্যেই বাতিল করেছেন জো বাইডেন। জো বাইডেনের অভিযোগ, দমকল আগুন নেভানোর জন্য পর্যাপ্ত জল পাচ্ছে না। যার জেরে তাদের পক্ষে আগুন নিয়ন্ত্রণে আনা অস্বাভাবিক হয়ে পড়ছে।

দেখুন অন্য খবর